Ljósrit gilds vegabréfs ( þarf ekki að vera staðfest ) . Ljósrit þarf að vera af persónusíðu og síðu með undirskrift umsækjanda . Vottorð um fjölskyldutengsl eftir því sem við á ( t.d. hjúskaparvottorð / hjúskaparstöðuvottorð / fæðingarvottorð / dánarvottorð / forsjárgögn / skilnaðargögn ) . Staðfesta þarf gildi vottorðs , annað hvort með apostille eða tvöfaldri keðjustimplun . Leggja þarf fram frumrit eða staðfest afrit af frumriti vottorðsins . Sjá upplýsingar um form fylgigagna . Viðbótargögn sem leggja þarf fram með umsókn fyrir afkomendur og ættingja Ef sótt er um fyrir afkomendur EES / EFTA borgara eða maka hans , sem eru eldri en 21 árs og á framfæri hans , eða ættingja í beinan legg af eldri kynslóð , sem er á framfæri EES / EFTA borgarans , þarf jafnframt að leggja fram : Gögn til staðfestingar á því að EES / EFTA borgarinn geti framfleytt afkomanda / ættingja sínum eða maka síns , t.d. ráðningarsamning eða launaseðla . Gögn sem staðfesta að afkomandi / ættingi hafi verið á framfæri EES / EFTA borgarans . Ef öll gögn eru ekki lögð fram til Útlendingastofnunar með umsókninni leiðir það til þess að afgreiðslan tefst eða umsókninni verður synjað . Útlendingastofnun getur óskað eftir viðbótargögnum þegar sérstakar ástæður mæla með því . Staðfesting á umsókn Umsækjandi sem lagt hefur fram umsókn um dvalarskírteini sem aðstandandi EES / EFTA borgara getur óskað eftir staðfestingu á að umsókn hafi verið lögð fram með því að hafa samband við Útlendingastofnun .